Diari Oficial de la Generalitat Valenciana


Sumari del DOGV 5124, del 28-10-2005 (2005/11117)

RESOLUCIÓ de 16 de setembre de 2005, del director general d'Investigació i Transferència Tecnològica, per la qual s'adjudiquen ajudes per a accions especials d'I+D.
--------------------------------------------------------------------------------------------------------------------------------------------------------------------

### Dades del document

Número de DOGV
:   5124

Data del DOGV
:   28-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11613


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 16 de setembre de 2005, del director general d'Investigació i Transferència Tecnològica, per la qual s'adjudiquen ajudes per a accions especials d'I+D. [2005/X11667]
  
El programa 542.50 "Investigació i Transferència de Tecnologia", que s'inclou en els pressupostos de la Generalitat Valenciana per a cada exercici, establix i dota un sistema d'ajudes a la investigació que té entre els seus objectius bàsics la millora del nivell d'excel·lència i l'enfortiment de la capacitat competitiva del sistema valencià d'I+D+I.
  
Per Orde de 15 de desembre del 2004, del conseller d'Empresa, Universitat i Ciència (DOGV núm. 4.910, de 24 de desembre), es van convocar ajudes per a accions especials d'I+D per a l'exercici de 2005, dins del programa pressupostari 542.50, la finalitat del qual és aconseguir objectius rellevants per a la Comunitat Valenciana en matèria d'I+D+I.
  
Entre els objectius rellevants per a la Comunitat Valenciana, en el període 2005-2007, dins d'un plantejament integral entre la interacció del Coneixement, la Formació Superior i l'Acció Empresarial, es troba el suport a les Universitats, entitats d'investigació i als sectors productius, per a fer d'ells instruments de la innovació que permeten resoldre els reptes presents de l'empresa valenciana en el seu afany per la competitivitat, dins de les accions previstes en els Plans de Competitivitat Empresarials 2005-2007, en particular els projectes AE05/016, AE05/064, AE05/092, AE05/121, AE05/133, AE05/169, AE05/174, AE05/045, AE05/101, AE05/123, AE05/135, AE05/183, AE05/184, AE05/066, AE05/103, AE05/114, AE05/120, AE05/013, AE05/062, AE05/074, AE05/094, AE05/126, AE05/144, estan relacionats amb els mencionats plans.
  
Per Resolució de 17 de juny de 2005, del director general d'Investigació i Transferència Tecnològica, es van designar els vocals de la comissió d'avaluació prevista en l'orde. Esta comissió va procedir a l'avaluació de les sol·licituds rebudes, i va elevar la proposta de resolució al director general.
  
La base 8 de l'annex de l'orde de convocatòria assenyala que finalitzat el procés de selecció, la concessió o denegació de les ajudes serà realitzada per resolució o resolucions del director general d'Investigació i Transferència Tecnològica, i ordena que la resolució o resolucions d'adjudicació es publiquen en el Diari Oficial de la Generalitat Valenciana.
  
D'acord amb el Decret 184/2004, d'1 d'octubre del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV del 6 d'octubre), i l'Orde de 15 de desembre de 2004, del conseller d'Empresa, Universitat i Ciència (DOGV núm. 4.910, de 24 de desembre), per la qual es van convocar ajudes per a accions especials d'I+D per a l'exercici de 2005, resolc:
  
Primer
  
Adjudicar les ajudes per a accions especials d'I+D per a l'exercici 2005, que s'expressen en l'annex, als entitats beneficiàries i en les quanties indicades en el mateix.
  
Segon
  
Notificar a les entitats beneficiàries la resolució de les ajudes, amb indicació dels termes i condicions de la dita concessió. Les entitats beneficiàries hauran de complir les obligacions i normes de justificació previstes en la convocatòria.
  
Tercer
  
Publicar la present resolució en el Diari Oficial de la Generalitat Valenciana. De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant l'òrgan que va dictar l'acte en el termini d'un mes a comptar de l'endemà de la publicació de la present resolució.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.